Vīķu apakšdzimta

Vīķu apakšdzimta (Alburninae) ir viena no karpu dzimtas (Cyprinidae) apakšdzimtām, kas apvieno 82 saldūdens zivju sugas un kas tiek iedalītas 4 ģintīs.FishBase: Subfamily: AlburninaeWoRMS: Alburninae Girard, 1858 Tās mājo Eiropā un Āzijā, vairākas sugas abos kontinentos, bet lielākā sugu dažādība sastopama Āzijā. Lielākā ģints šajā apakšdzimtā ir vīķes  (Alburnus), kas apvieno 46 saldūdens zivju sugas, bet mazākā līdaksalates (Aspiolucius), kurā ir tikai viena suga.FishBase: Genus: AlburnusFishBase: Genus: Aspiolucius

 Sistemātikas izmaiņas  
Nesenā pagātnē vīķu apakšdzimta bija sapalu apakšdzimtas (Leuciscinae) viena no zivju grupām, un joprojām daudzās sistemātikās vīķu grupa tiek klasificēta sapalu apakšdzimtā. Tomēr līdz ar jaunākajiem ģenētiskajiem pētījumiem sistemātikai ir veiktas izmaiņas.Alburninae Girard, 1858Phylogenetics of European cyprinids: insights from allozymes

 Latvijā 
Latvijā mājo divas vīķu apakšdzimtas sugas — pavīķe (Alburnoides bipunctatus) un vīķe (Alburnus alburnus), kas sastopamas daudzās upēs. Ezeros un jūras piekrastē novērota tikai vīķe.Latvijas Daba:Vīķe

 Sistemātika 
Vīķu apakšdzimta (Alburninae)
ģints Austrumāzijas vīķes (Metzia)
ģints Līdaksalates (Aspiolucius)
ģints Pavīķes (Alburnoides)
ģints Vīķes (Alburnus)

 Atsauces 

Kategorija:Karpu dzimta